open-index/open-wikipedia-markdown huggingface dataset:
Arkitekturåret 1881

## Byggverk
*Alþingishúsið i Reykjavík, Island åpner for å huse Alltinget
*Natural History Museum i London, England åpner
*Tweed Courthouse fullføres i New York City

## Priser
* Royal Gold Medal – George Godwin
* Grand Prix de Rome, arkitektur: Henri Deglane

## Fødsler

## Dødsfall

## Bildegalleri

Decimus_Burton.png|Decimus Burton(1800–1881)
Erik_Glosimodt.jpg|Erik Glosimodt(1881–1921)
Magnus_Poulsson.jpg|Magnus Poulsson(1881–1958)


## Referanser
Miechów

**Miechów** er en by i Małopolska powiat i Polen. Den ligger langs riksvei 7, ca. 40 km fra Kraków og 80 km fra Kielce. Den hadde 11&nbsp;852 innbyggere i 2004.

## Referanser


## Eksterne lenker
*
Rai 1

**Rai 1** er en italiensk tv-kanal og allmennkringkasteren Rais hovedkanal. Den startet faste sendinger 3. januar 1954 og er Italias eldste tv-kanal. I 2020 hadde Rai 1 en markedsandel på 16,4 prosent, noe som også gjorde den til landets største. Rai 1 er en allmennkanal som retter seg mot et bredt publikum med programmer innen nyheter, underholdning, idrett og show.

## Bakgrunn
Italia begynte med prøvesendinger på fjernsyn i 1952, og i 1954 startet den italienske allmennkringkasteren Rai med regulære tv-sendinger. 

Den første sendingen gikk 3. januar 1954 klokken 11.00 da hallodamen Fulvia Colombo presenterte dagens program. Sendingen fant sted i Milano og ble kringkastet via senderne i Torino og Roma. Det første faste programmet gikk klokken 14.30 og kveldsprogrammet var teaterforestillingen *L'osteria della posta* av Carlo Goldoni. Kvelden ble avsluttet klokken 23.15 med idrettsprogrammet *La Domenica Sportiva,* som fremdeles sendes på Rai. Dette er selskapets lengstlevende tv-program. 

Et annet kjent Rai 1-program er *TG1* (TeleGiornale 1, norsk oversettelse: *TeleJournal*), kanalens faste nyhetssendinger, etablert i 1952.

Kanalen har skiftet navn flere ganger. De første årene het den bare RAI, før den skiftet navn til Programma Nazionale (*Nasjonalt program*) da Rai 2 ble etablert i 1961. Siden het kanalen Rete 1 (*kanal 1*) og Rai Uno (*Rai én*).

## Referanser


## Eksterne lenker
*
Stadial

En **stadial** er en ekstra kald periode i en istid (glasial). Milde perioder kalles interstadialer.

Stadialene fra siste istid (Weichsel) er best kjent. Stadialer fra denne istiden er Herning-stadialen for 115&nbsp;000–105&nbsp;000 år siden (isotoptrinn 5d), Rederstall-stadialen for 93&nbsp;000–85&nbsp;000 år siden (isotoptrinn 5b) og Schalkholz-stadialen for 71&nbsp;000–57&nbsp;000 år siden (isotoptrinn 4). Siste istids maksimum var for omtrent 20&nbsp;000&nbsp;år siden. Helt på slutten av istiden kom tre korte stadialer, eldste dryas, eldre dryas og yngre dryas.

## Litteratur
*
*
*
*
San Esteban-demningen

** San Esteban-demningen** er en demning med et lite vannkraftverk i provinsen Orense i Spania, i kommunen Nogueira de Ramuin. Det ligger i elva Sil, i nedbørfeltet til Miño, beliggende nordvest i landet. Vannkraftproduksjonen har en installert effekt på 442 MW.

De to utbyggingstrinnen er:
****San Esteban I*** (1955) – effekt 265 mw.
****San Esteban II*** (2012) – effekt 177 mw.

Demningen er en 115 meter høy og 295 meter lang gravitasjonsdam i betong.

## Se også
*Liste over verdens største vannkraftverk

## Eksterne lenker
* San Esteban - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Benínar-demningen

** Beninar-demningen** er en demning for irrigasjon i provinsen Almería i Spania. Det ligger i elva Adra, beliggende sørøst i landet.

Demningen er en 87 meter høy og 380 meter lang gravitasjonsdam i betong. Den skaper et reservoar som er 243 hektar (2,43&nbsp;km²) stort, og har et største oppdemmet vannvolum på 68 millioner m³.

## Se også
*Liste over verdens største vannkraftverk

## Eksterne lenker
* Beninar - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Arkitekturåret 1883

**Arkitekturåret 1883** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1883.

## Byggverk
* Home Insurance Building i Chicago tegnet av William LeBaron Jenney oppføres (revet i 1931)
* Kuhns Building i Dayton, Ohio, blir bygget.
* 24. mai – Brooklyn Bridge, tegnet av John Augustus Roebling, fullføres.
* Hotell Windsor, Melbourne, Australia fullføres.
* Cane Hill Hospital i Coulsdon, London, fullføres.

## Priser
* Royal Gold Medal – Francis Cranmer Penrose.
* Prix de Rome, arkitektur: Gaston Redon

## Fødsler
* 8. januar - Robert Atkinson, engelsk arkitekt (død 1952)
* 15. februar - Richard Konwiarz, tysk arkitekt (død 1960)
*16. mars - Olaf Nordhagen, norsk arkitekt, ingeniør og kunstner (død 1925)
* 18. mai - Walter Gropius, tysk arkitekt (død 1969)
* 25. juni - Paul Bartholomew, amerikansk arkitekt (død 1973)
* 30. august - Theo van Doesburg, nederlandsk arkitekt (død 1931)
* 19. desember - Barry Byrne, amerikansk arkitekt (død 1967)

## Dødsfall
* 28. juni - Emilio De Fabris, italiensk arkitekt (født 1808)
* 22. oktober - John Henry Chamberlain, engelsk arkitekt (født 1831)
* Asmus Lenschow, tyskfødt byggmester og arkitekt, som virket i Christiania (født 1807)
Gaius Mucius Scaevola

**Gaius Mucius Scaevola** var en romersk ungdom, berømt for sitt mot. I 508 f.Kr. beleiret styrker fra den etruskiske byen Clusium Roma og Gaius Mucius forsøkte, med godkjenning av det romerske senatet å snike seg inn i etruskernes leir og myrde deres konge, Lars Porsenna.

Hans forsøk mislyktes, da han ikke klarte å identifisere Porsenna og myrdet en annen i leiren. Mucius ble tatt til fange og erklærte: «Jeg er Gaius Mucius, en borger av Roma. Jeg kom her som en fiende for å drepe min fiende og jeg er så klar for å dø som jeg er for å drepe. Vi romere handler modig, og når skjebnen rammer så lider vi modig.» Han erklærte også at han var en av tre hundre romere som var villig til å gi sitt liv for å drepe Porsenna. 

For å vise sitt mot holdt Mucius sin ene hånd i et av etruisernes leirbål, noe som for ettertiden gav han tilnavnet *Scaevola*, i betygningen venstrehendt. Porsenna ble imponert over den unges mot og løslot han, så han fritt kunne vende tilbake til Roma. Det er ikke klart hvorvidt historien om Mucius faktisk har skjedd, eller om det er en myte.

## Referanser


## Eksterne lenker
*
Racławice

**Racławice** er en landsby som ligger i Lillepolen voivodskap sør i Polen. Den ble berømt etter slaget ved Racławice (1794) under Kościuszko-oppstanden. Den er administrasjonssentrum i kommunen Gmina Racławice innen Powiat Miechowski. Landsbyen ligger omtrent 15 kilometer øst for Miechów og 37 km nordøst for regionshovedstaden Kraków.

## Referanser


## Eksterne lenker
*
Guadalcacín-demningen

** Guadalcacin-demningen** er en demning med et lite vannkraftverk i provinsen Cádiz i Spania. Det ligger i elva Majaceite, like ovenfor der dene renner sammen med Garganta del Valle, i nedbørsfeltet til Guadalete-elva sør i landet. Stedet ligger 10 km rett sør for byen Arcos de la Frontera. Vannkraftproduksjonen er beskjeden.

Demningen er en 82 meter høy og 260 meter lang gravitasjonsdam i betong. Den skaper et reservoar som er 3.760 hektar (37,6 km²) stort, og har et største oppdemmet vannvolum på 800 millioner m³.

## Referanser


## Se også
*Liste over verdens største vannkraftverk

## Eksterne lenker
* Guadalcacin II - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Mexicos grunnlov

**De forente meksikanske staters politiske grunnlov** (spansk: *Constitución Política de los Estados Unidos Mexicanos*)  er den gjeldende grunnloven i Mexico. Den ble skrevet i Santiago de Querétaro under Den meksikanske revolusjonen, og ble vedtatt av en grunnlovsforsamling 5. februar 1917. Fram til da hadde grunnloven av 1857 vært gjeldende.

Grunnloven var den første i verden som stadfesta sosiale rettigheter, og fungerte som modell for Weimarforfatninga av 1919 og Russlands grunnlov av 1918.

## Referanser


## Eksterne lenker
* Offisielt nettsted for Mexicos grunnlov
* Den gjeldende grunnlovsteksten
Slaget ved Racławice

**Slaget ved Racławice** var en av de første kampene i den polske Kościuszko-oppstanden mot Russland under ledelse av Tadeusz Kościuszko. 

Slaget stod den 4. april 1794 i nærheten av landsbyen Racławice i Lillepolen og de polske opprørsstyrkene gikk seirende ut av dette.
Snerring

**Snerring** er et ansiktsuttrykk hvor overleppen heves og nesteborene utvides, noe som generelt indikerer hat, sinne eller smerte. I tillegg til mennesket, framviser også aper og hunder dette uttrykket, gjerne som en advarsel for kommende bitt. Snerring følges gjerne av eller brukes synonymt som et uttrykk på truende verbalisering.

## Referanser
Laguna Ojo de Liebre

**Laguna Ojo de Liebre** (spansk for «Hareøyelagunen») er en lagune nordøst i Mexico. Den befinner seg nær byen Guerrero Negro i Mulegé kommune nordvest i delstaten Baja California Sur.

Den utgjør en del av verdensarvstedet El Vizcaíno biosfærereservat, og brukes også til utvinning av salt. Den er et viktig habitat i parrings- og vintertida for gråhvalen, steinkobba og flere andre pattedyr. Fire trua arter av havskilpadder parrer seg også der. Lagunen er et populært turistmål på grunn av gråhvalene.
Internet Movie Cars Database

**Internet Movie Cars Database** (**IMCD**) er en hjemmeside, som inneholder en liste over hvilke biler, motorsykler og andre kjøretøy som er blitt brukt i en film eller tv-program. På denne siden kan man finne bilder av kjøretøyene samt informasjon om dem.

## Se også
* Internet Movie Database

## Eksterne lenker
* Internet Movie Cars Databases hjemmeside
Arkitekturåret 1869

**Arkitekturåret 1869** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1869.

## Byggverk
* 17. november – Den moderne Suezkanalen åpner.
* Byggingen av Neuschwanstein i Bayern, tegnet av Christian Jank, begynner.
* Rotes Rathaus i Berlin, Tyskland fyllføres.
* Strangeways fengsel i Manchester, England fullføres.
* Blackfriars Bridge i London, England fullføres.
* Booth's Theatre i New York fullføres.

## Priser
* Royal Gold Medal – Karl Richard Lepsius.
* Prix de Rome, arkitektur: Ferdinand Dutert

## Fødsler
* 21. mars - Albert Kahn, tysk arkitekt (død 1942)
* 29. mars - Edwin Lutyens, britisk arkitekt (død 1944)
* 4. april - Mary Colter, amerikansk arkitekt og designer (død 1958)
* 28. april - Bertram Goodhue, amerikansk arkitekt (død 1924)
* 5. juli - Holger Sinding-Larsen, norsk arkitekt (død 1938)

## Dødsfall
* 13. april - Isaiah Rogers, amerikansk arkitekt (født 1800)
Jon J. Skaar

**Jon J. Skaar** (født 26. april 1925, død 16. mai 2013 i Kvam) var en norsk bonde og boksamler, kjent som eneboer på TV.

Han bodde alene på gården Skåro i bygda Botnen i bunnen av den én mil lange fjordarmen Fyksesundet på nordsiden av Hardangerfjorden. Det går ikke vei inn i fjorden, og eneste fremkomstmiddel er båt, eventuelt helikopter. Skåro ligger over 300 meter over fjordbunnen, og fra kaien når man den etter om lag én times forholdsvis bratt gange. Gården har vært i slektens eie siden 1600-tallet.  Jon valgte å bli boende på gården så lenge han kunne, på tross av at det kunne gå uker og måneder uten at han så folk.  Vanligvis var Jon ned i nærmeste bygd, Øystese, kun en gang i året, resten av året tilbrakte han på gården. Jon Skaar var eier av en stor boksamling på 4-500 bind. De eldste av bøkene kom til gården før 1800, og majoriteten av bøkene kom mellom 1850 og 1880. Skaars tippoldeforeldre var bokglade haugianere, og senere har det kommet prester, journalister, en biskop og Nils Skaar som var stortingsmann rundt 1850 fra gården. Alle disse har bidratt til den sjeldne boksamlingen. Grandonkelen Nils Skaar var også ordfører og stortingsmann. Bestefaren Jon N. Skaar vikarierte som redaktør i ''Hordaland Folkeblad'' mens broren var opptatt på Stortinget. 

Skåro hører til bygda Botnen som blant annet er stedet der hardingfelen ble lagd for første gang. Botnen skal ha vært en relativt stor bygd før svartedauden, men  det skulle ta flere hundre år etter katastrofen før folketallet hadde tatt seg opp igjen. I 1880 bodde det mer enn hundre mennesker der, fordelt på 10 gårder og 8 husmannsplasser. På 1960-tallet betalte Kvam herad folk for å flytte fra bygden, og i 1964 la man ned skolen. Nå er det kun ferieboliger, og et gårdsbruk som er i drift igjen i botnen.

Jon J. Skaar ble portrettert i NRK-programmet *[[Der ingen skulle tru at nokon kunne bu]]*  i 2007 og i underholdningsprogrammet Norges herligste i 2008.

## Referanser


## Eksterne lenker
* Den siste viking – Kort presentasjon av NRK.
* 
*Innslag på NRK-programmet Norge Rundt 7. mai 1982, hvor Jon og søsteren Målfrid Skaar får hjelp av folkeskoleelever til onnearbeid.
Niels Dalgaard

**Niels Dalgaard** (født 1956) er en dansk litteraturviter, forfatter, oversetter, redaktør og science fiction-entusiast. Han tok doktorgraden i 1997 med en avhandling om dansk science fiction. Foruten å være forfatter av et dusin sakprosabøker er han redaktør av tidsskriftet Proxima.

## Bibliografi
* *Mareridtsmanden : Stephen King og science fiction* (2009)
* *Verdensjongløren : Svend Åge Madsen og science fiction* (2007)
* *Rumvandringer : udvalgte artikler* (2006)
* *Litteratur på dansk om science fiction : en selektiv bibliografi* (2006)
* *Fra Platon til cyberpunk : science fiction-litteraturens historie* (2004)
* *Guide til fantastisk litteratur : science fiction, fantasy- og horrorlitteraturens hvem er de?, hvad skrev de?* (2000)
* *Fanmarkshistorien : dansk science fiction fandoms historie* (1999)
* *Den gode gamle fremtid : modernitetskritik og genrevalg i halvfjerdsernes danske science fiction-roman* (1997)
* *Dage med Madsen eller Livet i Århus : om sammenhænge i Svend Åge Madsens forfatterskab* (1996)

## Referanser
Sara Bergmark Elfgren

**Sara Bergmark Elfgren** (født 1980) er en svensk forfatter. Hun debuterte i 2011 med ungdomsfantasyromanen *Cirkeln* (*Sirkelen*), som hun skrev sammen med Mats Strandberg. Hun har også arbeidet som manusforfatter for film og fjernsyn.

*Cirkeln* var nominert til Augustprisen for årets svenske barne- og ungdomsbok i 2011.

## Referanser


## Eksterne lenker
*
Mats Strandberg (forfatter)

**Mats Strandberg** (født 1976) er en svensk forfatter og journalist. Han debuterte i 2006 med romanen *Jaktsäsong*. Ungdomsfantasyromanen *Cirkeln* (*Sirkelen*), som han skrev sammen med Sara Bergmark Elfgren, var nominert til Augustprisen for årets svenske barne- og ungdomsbok i 2011.

## Bibliografi
* *Jaktsäsong*, 2006
* *Bekantas bekanta*, 2007
* *Halva liv*, 2009
* *Cirkeln*, 2011
* *Eld*, 2012
* *Nyckeln*, 2013

## Referanser


## Eksterne lenker
* 
*
Pseudomaniola

***Pseudomaniola*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Ganske store, brune sommerfugler, vingene med bølgete ytterkant. Oversiden er ensfarget mørkbrun. Forvingens underside er lysbrun, kan ha oransje felter. Bakvingens underside er lys rødbrun med hvite flekker og en rad av, ofte litt utydelige, øyeflekker, eller gråbrun med mørke striper.

## Levevis
Larvene lever sannsynligvis på bambus i slekten *Chusquea*. Disse sommerfuglene lever i tåkeskog langs Andesfjellene.

## Utbredelse
Slekten er utbredt i Mellom-Amerika og den vestlige delen av Sør-Amerika fra Guatemala i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Pseudomaniola* Röber, 1889
****************** *[[Pseudomaniola asuba]]* (Thieme, 1907)
****************** *[[Pseudomaniola clethra]]* (Thieme, 1907)
****************** *[[Pseudomaniola gerlinda]]* (Thieme, 1907)
****************** *[[Pseudomaniola gigas]]* (Godman & Salvin, 1877)
****************** *[[Pseudomaniola helche]]* (Thieme, 1907)
****************** *[[Pseudomaniola ilsa]]* (Thieme, 1907)
****************** *[[Pseudomaniola loxo]]* (Dognin, 1891)
****************** *[[Pseudomaniola mena]]* (Grose-Smith, 1900)
****************** *[[Pseudomaniola mirabilis]]* (Butler, 1873)
****************** *[[Pseudomaniola phaselis]]* (Hewitson, 1862)
****************** *Pseudomaniola* sp. – ubeskrevet art fra Peru
## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5

## Eksterne lenker
* 
* Brower, A.V.Z. (2011) ''Pseudomaniola'' på ''Tree of life''
* Bilder av ''Pseudomaniola clethra''
Rock Box

***Rock Box*** er en samleboks av Stage Dolls, utgitt i et mindre opplag i 1996. 

## CD-er
**[[Soldier's Gun]]* (1985)
**[[Stage Dolls (album)|Stage Dolls]]* (1988)
**[[Stripped (Stage Dolls-album)|Stripped]]* (1991)
Pedro Celestino Negrete

**Pedro Celestino Negrete** (født 14. mai 1777, død 11. april 1846) var en meksikansk politiker og militær som var medlem av Mexicos provisoriske regjering 1823–1824 etter Det første meksikanske keiserrikets fall. Han var alliert av Agustín de Iturbide i rojalistarmeen under den meksikanske uavhengighetskrigen, og en sterk støttespiller til Iturbide i keiserrikets tid. I 1823 var Negrete blant de som presset Iturbide til å abdisere og gå i eksil. 

Negrete ble  leder i den nye regjeringen som tok over. Han hadde tittelen *Supremo Poder Ejecutivo (høyeste utøvende leder) og* ikke tittelen president, hans etterfølger general Guadalupe Victoria ble den som intok stillingen som Mexicos første president. I sin tid som leder var Negrete blant annet ansvarlig for utformingen av en ny grunnlov. Den delte landet inn i 19 frie og suverene stater, 4 territorier som var avhengig av sentrum, og Federal District. Og så var regjeringen delt inn i lovgivende, utøvende og rettslige grener. Denne grunnloven var i stor grad inspirert av kontrollene og balansene i USAs grunnlov, den franske grunnloven og den i Cádiz. Den var i kraft fra 4. oktober 1824 til 30. april 1836, da den ble erstattet av Santa Annas sentralistiske omskrivning.

Negrete ble senere forvist fra Mexico, han dro til Frankrike og døde i Bordeaux i 1846.

## Referanser
Miniatyrspill

**Miniatyrspill**, også kalt figurspill, er krigsspill med miniatyrfigurer som spiller på et bord med terreng på. Det regnes som en type simuleringsspill der taktiske ferdigheter er sentralt. Sjangeren har sin opprinnelse som militært læringsverktøy fra slutten av 1700-tallet, mest kjent fra den prøyssiske forsvarsstabens *kriegsspiel*. Det inkorporerer tilfeldighet gjennom bruk av elementer som terninger, kort og gjetting av avstand. Miniatyrspill er beslektet med krigsspill som videospill og som brettspill, og med rollespill.

Hobbyens kommersielle gjennombrudd regnes fra utgivelsen av H.G. Wells’  *Little Wars* i 1913. Lenge dominerte historiske miniatyrspill. Fra 1960- og -70 tallet fikk de selskap av spill i fantasy- eller sci-fi-settinger, og som lettere kunne opphavsbeskytte sine produkter. Det ga framveksten av selskaper som Games Workshop, Battlefront, Foundry, Warlord Games, Privateer Press og mange, mange andre.

Hobbyen regnes for å være tredelt, der utøverne i varierende grad har fokus på selve spillingen, på å male og konvertere miniatyrfigurer og på å bygge spillterreng. Male- og konverteringssiden og terrengsiden har mange fellestrekk med bygging av militærmodeller, modelljernbane og skalamodeller generelt. Spillebordene er plasskrevende som sammen med hobbyens sosiale fokus har bidratt til at den er godt organisert, med faste turneringer for de mest populære spillene, som Invasion i Kristiansand, Winter War i Bergen, Waarcon i Trondheim og 2d6, Strategikon og Arcon i Oslo.  

## Miniatyrspillterreng
Terrenget er en vesentlig del av spillopplevelsen. Kvalitetsmessig strekker det seg fra esker og bøker plassert på et bord for å sperre siktlinjer og hindre bevegelse for å skape interessante taktiske utfordringer. Bruken av terreng varierer fra helt åpne bord for enkelte settinger til sjøs eller i verdensrommet til tette urbane settinger og hulesystemer. Spill som Mordheim, Necromunda, Infinity og Malifaux er alle plassert i urbane settinger og krever store mengder terreng. I en mellomposisjon kommer spill som Warhammer, Warmachine og Hordes, som spilles med varierende terreng av skoger, høyder, klipper, elver og bygninger, som kan være vanskelig å passere, farlige eller ugjenomtrengelige. 

Terrenget kan kjøpes ferdig, laget av gips eller plast, men terrengproduksjon fra grunnen av regnes også som en hobby i seg selv. Vanlige materialer er arkitektpapp, blå eller fiolett ekspandert polystyren, kryssfinér, MDF, sparkel, gips, trelim og maling.

## Annet
De fleste miniatyrspillklubbene i Norge er organisert i foreningen Hyperion. Den største møteplassen på nettet er Norsk Warhammerforum.

## Referanser


## Eksterne lenker
* Spillforeningen 2d6 (Oslo) 
* Alealegio (Kristiansand) 
* Drammen spillforening (DSF)
* Oslo Miniatyrspillklubb (OMSK)
* Titan Miniatyrspillklubb (Bergen) 
* Wartrond (Trondheim)
José Mariano Michelena

**José Mariano Michelena** (født 14. juli 1772 i Morelia i Michoacán, død 10. mai 1852 i Morelia i Michoacán) var en meksikansk general og politiker. Han var en av forkjemperne for Mexicos selvstendighet. Han var medlem av Mexicos provisoriske regjering 1823–1824 etter Det første meksikanske keiserrikets fall.

Michelena er også kjent for å ha introdusert kaffen til Mexico, og han dyrka kaffeplanter på haciendaen sin nær Uruapan.

## Referanser
And the Band Played Waltzing Matilda

**«And the Band Played Waltzing Matilda»** er en sang skrevet av den skotsk-australske musikeren Eric Bogle i 1971. Sangen beskriver krig som nytteløst og forferdelig og samtidig kritiserer de som forsøker å fremstille det annerledes. Sangen er fortellingen om en ung mann som verver seg til AIF og kjemper ved slaget ved Gallipoli under første verdenskrig. Han blir såret i slaget og sendt tilbake til Australia.

Det har blitt spilt inn flere coverversjoner av sangen, blant annet av The Pogues.

## Se også
*Waltzing Matilda, sang fra 1895
As-Salt

**As-Salt** (arabisk: السلط) er en by i Jordan. Den ligger vest i landet langs den gamle hovedveien mellom Amman og Jerusalem. As-Salt er administrasjonssenter for guvermentet Balqa. 

## Referanser


## Eksterne lenker
*  UNESCO, As-Salt - The Place of Tolerance and Urban Hospitality
Haakon Kristian Haraldsen

**Haakon Kristian Haraldsen** (født 24. april 1904 utenfor Sundsvall, død 22. august 2001 i Asker) var en norsk kjemiker. Gift med Hilda Lucia Nickel (født 27. Juli 1907 i Ostrow i Posen, død 19. April 1996 i Oslo). De hadde to døtre og en sønn. 

Etter examen artium 1922, pedagogisk seminar 1926, studerte han ved mineralogisk institutt, Det Kongelige Frederiks Universitet og fikk sin  cand.real. 1930 under Victor Goldschmidt.   Han mottok dr.philos. fra universitetet i Göttingen 1932, og studerte videre under
Wilhelm Klemm ved den tekniske høyskole i Danzig.  Fra 1936 var han dosent ved kjemisk institutt (UiO), fra 1947 professor i uorganisk kjemi etter Ellen Gleditsch. Han forsket på faststoffer, i førsten på forbindelser med arsen, antimon og svovel, en faststoffsyntese-teknikk sikret korrekt mengdeforhold ved innveiing, slik at man kunne kaste overbord de kostbare og upresise kvantitative etterundersøkelser.

## Verv og utmerkelser
* Realistforbundet, formann 1926-27
* Det Norske Videnskaps-Akademi innvalgt 1946
* Polyteknisk forening, formann 1962-64
* dekanus ved Det matematisk-naturvitenskapelige fakultet 1959-63
* byggekomitéen for Kjemibygningen 1968, formann
* Kgl. Danske Videnskabers Selskab, innvalgt 1972
* Norsk Kjemisk Selskap generalsekretær 1948-57, æresmedlem 1973

## Utgivelser
* 

## Referanser
Luis Quintanar

**José Luis de Quintanar Soto y Ruiz** (født 22. desember 1772 i San Juan del Río i Querétaro, død 16. november 1837 i Mexico by), bedre kjent som **Luis Quintanar**, var en rojalistisk general i Ny-Spania og en meksikansk politiker etter frigjøringa. Han var statsleder sammen med Pedro Vélez og Lucas Alamán i en kort overgangsperiode fra 23. desember 1829 til 31. desember 1829.

## Referanser
Tjenestekvinnens sønn

***Tjenestekvinnens sønn*** (svensk *Tjänstekvinnans son*) er en selvbiografisk roman av August Strindberg utgitt i 1886. Hovedpersonen har navnet *Johan*, og romanen skildrer hans oppvekst med familiesituasjon, økonomi og sosial status.

Romanens tittel kommer av at forfatterens far giftet seg med familiens tjenestepike, og er også en referanse til Første Mosebok 21:9f, hvor Hagar og hennes barn gis lavere rang enn Isak.

## Norsk utgave
* *Tjenestekvinnens sønn*. Oversatt av Per Qvale ; etterord av Brikt Jensen. Bokklubben, 1985. (Bokklubbens levende klassikere). ISBN 82-525-1262-3

## Eksterne lenker
* ''Tjänstekvinnans son'', del I i Projekt Runeberg
* ''Tjänstekvinnans son'', del II i Projekt Runeberg
Estlands nasjonalmuseum

**Estlands nasjonalmuseum** (estisk: *Eesti Rahva Muuseum*) ble grunnlagt i 1909 i Tartu er et museum som bygger på den estiske folkloristen, teologen og lingvisten Jakob Hurts samlinger, og dokumenterer Estlands etnografi. 

Museets første gjenstander ble samlet i siste del av 1800-tallet. En av initiativtakerne til opprettelsen var den etniske diplomaten, folkloristen og lingvisten Oskar Kallas (1868-1946).

Museet dokumenterer det estiske folkets historie, liv og tradisjoner og presenterer kulturen og historien til andre finsk-ugriske folk og minoriteter i Estland. Det har en utfyllende samling av tradisjonelle estiske folkedrakter fra alle regionene. En samling med utskårne ølseidler illustrerer de tradisjonelle landsens fester og fritid. Samlingen inkluderer også et spekter av annet håndverk, fra håndvevde tepper til lintøy. 

Museets hovedbygning ble ødelagt under Tartu-offensiven under andre verdenskrig. I 2005 utlyste det estiske kulturdepartement og den estiske arkitektforening sammen med museet en internasjonal konkurranse for en ny bygning. Denne ble vunnet av et internasjonalt samarbeid av arkitekter, kalt *Memory Field*: Lina Ghotmeh (Paris), Dan Dorell (Paris) og Tsuyoshi Tane (London). 

## Referanser


## Eksterne lenker
* Museets engelske nettsider
Deportivo Toluca

**Deportivo Toluca Fútbol Club** er en meksikansk profesjonell fotballklubb fra Toluca i delstaten México. Laget spiller i Primera División. De har blitt seriemestere ti ganger, og er dermed laget med nest flest titler i historien, sammen med América, etter Guadalajara (som har 11). De har også vunnet CONCACAFs mesterliga to ganger (1968 og 2003).

Toluca spiller hjemmekampene sine på Estadio Nemesio Díez, populært kalt *La Bombonera*. Draktene deres er helrøde med litt hvitt. Laget kalles ofte *Los Choriceros* («pølsemakerne») eller *Diablos Rojos* («de røde djevlene»). Klubben ble stifta 12. februar 1917.

## Eksterne lenker
*
Jaguares de Chiapas

**Club de Fútbol Jaguares de Chiapas** er en meksikansk profesjonell fotballklubb fra delstaten Chiapas. De spiller hjemmekampene sine på Estadio Víctor Manuel Reyna i Tuxtla Gutiérrez. Klubben har spilt i Primera División siden den ble etablert i 2002, men har aldri vunnet noen tittel.

Draktene består av oransje skjorter, sorte bukser og sorte strømper. Fra og med 2012 er navna bak på draktene spillernes brukernavn på Twitter og ikke deres virkelige navn.

## Referanser


## Eksterne lenker
*
Vikunjaer

* alpakka
* vikunja

**Vikunjaer** (*Vicugna*) er en slekt som består av to nålevende arter, vikunja (*V. vicugna*) og alpakka (*V. pacos*). Slekten tilhører kameldyrene (Camelidae).

Alpakkaen ble tidligere klassifisert sammen med lamaene (jfr. det tidligere vitenskapelige navnet *Lama pacos*), men moderne forskning med DNA viser nå at arten hører hjemme blant vikunjaene.

## Inndeling

* Camelidae, kamelfamilien
** Camelini, cameloider
***  *[[Kameler|Camelus]]*, kameler
**** *[[baktriakamel|C. ferus]]*, baktriakamel (domestisert også kjent som *C. bactrianus*)
**** *[[dromedar|C. dromedarius]]*, dromedar
** Lamini, lamoider
*** *[[Lamaer|Lama]]*, lamaer
**** *[[lama|L. glama]]*, lama (domestisert)
**** *[[guanako|L. guanicoe]]*, guanako (vill)
*** *[[vikunjaer|Vicugna]]*, vikunjaer
**** *[[alpakka|V. pacos]]*, alpakka (domestisert)
**** *[[vikunja|V. vicugna]]*, vikunja (vill)

## Referanser


## Eksterne lenker
*
Ministerstyre

**Ministerstyre** er et begrep som innebærer at en minister har rett til å detaljstyre den delen av forvaltningen som er underlagt statsråden (ministeren), mye som en administrerende direktør i et selskap. Når ministerstyre råder er det statsråden som har overordnet ansvar for alle beslutninger og handlinger utført innenfor hens avdeling eller tjeneste (departementsnivå ) overfor den lovgivende forsamling, statsministeren eller statsoverhode; for eksempel, kan en minister gå inn i enkeltsaker, overstyre underordnede tjenestemenn og ta endelige beslutninger.

I Sverige er ministerstyre forbudt i grundloven, men tillatt i Norge.
Henry Viervoll

**Henry Karl Nordberg Viervoll** (født 17. november 1914, død 16. august 2005) var en norsk fysiker, kjent for sine studier av molekyl-strukturer på 1940-tallet.

Etter cand.real. i fysikk ved Universitetet i Oslo 1941, fortsatte han sine studier om elektroninterferens i gasser, som ledet
til dr.philos. 1952 samme sted. Han var fysikeren i forskergruppen til kjemiker Odd Hassel, som for disse oppdagelsene, fikk Nobelprisen i kjemi 1969. Ved det nyåpnede Sentralinstitutt for industriell forskning ble han i 1950 leder for fysikkavdelingen under direktør Alf Sanengen.  Der laget hans assistent Thomas Hysing blant annet en av landets første datamaskiner  NUSSE i 1953. Viervoll var visedirektør 1967-84.

## Utgivelser
* 
* 
* 
* 

## Referanser
Svømmeknappen

**Svømmeknappen** er et ferdighetsmerke definert av Norges Svømmeforbund.

Kravet til merket er å kunne svømme 200 meter i basseng. Det er ingen krav til svømmestil eller tidsbruk.

Fra 2010 inngår svømmeknappen i grunnskolens læreplan.

## Referanser
Steremnia

***Steremnia*** er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

## Utseende
Middelsstore, bredvingede, mørkbrune sommerfugler, vingenes ytterkant er bølget eller tannet. Undersiden av bakvingen er brunsvart-spraglete.
De kan skilles fra den nærtstående slekten *[[Steroma]]* på at bakvingens forkant er buet, ikke rett.

## Levevis
Sommerfuglene lever i tåkeskog, gjerne 2000-3000 meter over havet. Larvene utvikler seg på bambus i slekten *Chusquea*, i likhet med de fleste andre Pronophilina. De voksne sommerfuglene suger gjerne til seg væske fra gjødsel og ulike slags råtnende materiale.

## Utbredelse
Slekten er utbredt langs Andesfjellene fra Venezuela i nord til Peru i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien ringvinger, Satyrinae
*************** Stammen Satyrini 
**************** Gruppen Pronophilina 
***************** Slekten *Steremnia* Thieme, 1905
****************** *[[Steremnia agraulis]]* (Weymer, 1912)
****************** *[[Steremnia lucillae]]* Pyrcz, 2004
****************** *[[Steremnia monachella]]* (Weymer, 1912)
****************** *[[Steremnia pronophila]]* (C. & R. Felder, 1867)
****************** *[[Steremnia rugilas]]* Thieme, 1905
****************** *[[Steremnia selva]]* (Adams, 1986)
****************** *[[Steremnia umbracina]]* (Butler, 1873)
****************** 5 ubeskrevne arter fra Peru og Ecuador

## Kilder
* Markku Savela's Lepidoptera and some other life forms: Sjekkliste over artene. Hentet 22.1. 2012.
* Lewis, H.L. (1974) Fjärilar från hela världen. Forum, Stockholm. ISBN 91-37-10100-5
* Butterflies of the Andes – *Steremnia monachella* http://www.learnaboutbutterflies.com/Andes%20-%20Steremnia%20monachella.htm
* Butterflies of the Andes – *Steremnia umbracina* http://www.learnaboutbutterflies.com/Andes%20-%20Steremnia%20umbracina.htm

## Eksterne lenker
* 
* Brower, A.V.Z. (2011) ''Steremnia'' på ''Tree of life''
Mørretunnelen

**Mørretunnelen** er en veitunnel med ett rør i Åfjord kommune i Trøndelag. Tunnelen erstatter en skarp sving rundt neset Kuhammaren. Den er tillatt for trafikk med sykkel. Den gamle strekningen eksisterer fortsatt som privat vei.

Mørre kraftverk ligger få meter øst for tunnelens sydportal.

## Referanser


## Se også
*Veitunneler i Norge
*Undersjøiske veitunneler i Norge
Guanako

**Guanako** (*Lama guanicoe*) er ett av kun to viltlevende kameldyr i Amerika. Guanakoene tilhører slekten lamaer (*Lama*) og lever bare naturlig i Sør-Amerika, der dyra i hovedsak er å finne på Altiplano og i deler av Patagonia. Guanakoens eneste viltlevende slektning i Amerika er vikunja (*Vicugna vicugna*).

## Taksonomi

Fossiler gjenkjennelig som guanako kan dateres tilbake så langt som sent pliocen. I så måte regner man med at linjene som førte til henholdsvis guanako og vikunja splittet lag fra felles aner for cirka 2,5 millioner år siden.

Det har tradisjonelt blitt regnet med fire underarter til guanakoen; *L. g. cacsilensis*, *L. g. guanicoe* (nominatformen), *L. g. voglii* og *L. g. huanacus*, men en nyere molekylær studie viser at de to sistnevnte er ugyldige. *L. g. cacsilensis* virker dessuten parafyletisk med hensyn til *L. g. guanicoe* og genflyt oppstår jevnlig, selv om distinkte underarter finnes i noen geografiske områder. *Lama guanicoe cacsilensis* er trolig opphavet til den domestiserte formen vi kaller lama . I Patagonia levde det også en ukjent underart under sen pleistocen og tidlig holocen, men denne er utdødd.

## Biologi
Guanakoen blir omkring 107–122 cm høy på skulderen, og voksne individer veier typisk 80–110 kg. Dyra lever i høyder fra havnivået og opp til . Arten er trolig progenitor for lamaen, som ble domestisert for omkring  siden.

Guanakoer lever i polygyne familiegrupper på 2–14 dyr, men hanner som ikke har ei familiegruppe vil typisk inngår i store ungkarsgrupper på opp mot 75 dyr. Tendensen til å danne grupper ser ut til å være sterkt knyttet til rovdyrdeteksjon, ettersom medlemmer vil kunne bytte på å se etter trusler mens de spiser.

## Referanser




## Eksterne lenker
*
Epic: Armageddon (spill)

**Epic: Armageddon** er fjerde og siste utgave av GWs Epic-spill. Det er et miniatyrspill som satt i en science fiction-setting. Det spilles med såkalte 6 mm-figurer, som gjør det mulig å spille med relativt store militære formasjoner, korresponderende med bataljonsnivå. Spesielt med denne utgaven av Epic er at det ble utviklet med åpen spilltesting, og mange av de som var med på å utvikle spillet har fortsatt med det selv etter at GW sluttet å utvikle noe fra Specialist Games. De dannet NetEA-komitéen, som en fortsettelse på ERC som Jervis Johnson brukte når han aktivt jobbet med Epic. Gjeldende regler er NetEA Compendium 2012, en samling med alle lister som ligger under NetEA-prosjektet. Spillet har en spillerbase på 4-6 spillere i Oslo, antakelig det dobbelte på landsbasis.

## Referanser
For Dummies

***For Dummies*** er en amerikansk faktabokserie utgitt av forlaget Wiley, som sikter på å gi lettforståelige innføringer for brukere av datautstyr og -programmer. Bøkene finnes på engelsk, men noen er oversatt, blant annet til norsk.

Den første boken i serien, *[[DOS]] For Dummies*, kom ut i 1991, og har blitt fulgt opp med tilsvarende om håndtering av operativsystemer og spesielle programmer, med revisjoner og nyutgivelser i takt med utviklingen. Veiledningene er trinn for trinn, og legges på minimum to nivåer: For dem som bare vil manøvrere og håndtere, og egne avsnitt for de som vil ha de tekniske detaljene i tillegg.

Etter hvert har det blitt utgitt *For Dummies*-bøker også om andre emner, som bilderedigering, finans og økonomi, sjakk, helse/kosthold og hjem-/hagestell.

## Eksterne lenker
*
Betelnøtter

**Betelnøtter** er frukten fra palmetreet *[[Arekapalmeslekten|Areca]]*. Nøttene benyttes som et nytelsesmiddel i sørøstlige deler av Asia, da spesielt i Myanmar, hvor denne tradisjonen strekker seg flere tusen år tilbake. Nøttene har sentralstimulerende egenskaper, tilsvarende kaffe. Nøttene inneholder et rødt fargestoff som over tid misfarger tenner, og gjør leppene røde. Det hevdes at nøttene motvirker tannråte og karies. Munnhulekreft og bukspyttkjertelkreft er observert blant befolkningsgrupper som nyter nøttene. Videre kan foster ta skade av bruk i forbindelse med graviditet.

## Referanser
Nattskiftet

***Nattskiftet*** er en norsk komiserie som gikk på TV 2 i 2012. Serien handler om tre menn som jobber nattskift på en avsidesliggende bensinstasjon. Georg (spilt av Otto Jespersen) er bensinstasjonsjefen som forsøker å iverksette flere tiltak for at stasjonen ikke skal bli nedlagt. De andre to rollene spilles av John Brungot (Olav) og Mats Eldøen (Daniel). Serien gikk sent på torsdagskvelder.

*Nattskiftet* ble avsluttet etter en sesong på grunn av lave seertall.

Den var basert på den islandske serien *Næturvaktin*.

## Referanser


## Eksterne lenker
*
David Chrystie (1771–1835)

**David Chrystie** (født 9. mars 1771, død 30. november 1835) var handelsmann og reder i Moss. Slekten kom opprinnelig fra Skottland. Chrystie var i sin samtid en av de betydeligste forretningsmennene i Moss. Han bodde på Refsnes Gods, eide fire av byens seks skip, syv sager og drev en omfattende tømmerhandel.

David Chrystie drev omfattende veldedighet og ga også et betydelig bidrag, 2000 sølv spesiedaler, til opprettelsen av Det Kongelige Frederiks Universitet i Christiania (Oslo) i 1811. David Chrystie ble tildelt både Dannebrogordenen og Vasaordenen.

## Referanser


## Litteratur

* Juell, Ragnar: *Slægten Chrystie i Norge*, Cammermeyer, Oslo (1946) (Digitalutgave fra bokhylla.no)

## Eksterne lenker

* [Om slekten Christie](https://web.archive.org/web/20140704093718/http://www.genealogi.no/mediawiki/index.php/Christie_(slekt)), fra slektshistoriewiki
Beixiang Hou

**Markien av Bĕixīang** (tradisjonell kinesisk: 北鄉侯; forenklet kinesisk: 北乡侯; hanyu pinyin: *Bĕixīang Hóu*; død 10. desember 125), også kalt **Shǎodì** (少帝; "Den unge keiser"), født **Líu Yì** (劉懿) var den sjuende keiseren av det senere kinesiske Han-dynastiet, kjent som det senere Han eller Det østlige Han-dynasti, i en periode i 125. Han var sønnen til Líu Shòu (劉壽), prins Hui av Jibei, en sønn av Han Zhangdi. Han ble valgt til å etterfølge Han Andi etter hans plutselige død, men Liú Yì døde selv kort tid etter han overtok tronen. Et evnukkupp styrtet så enkekeiserinne Yan Jis regime, som hadde innsatt Liú Yì, og innsatte i stedet Han Shundi som keiser. 

Ingen historiske nedtegnelser oppgir markiens alder, og senere referanser indikerer bare at han var ung, kanskje et barn. Hans regjeringsperiode var kort, og ble regnet for å være i alle fall litt illegitimt, så han utelates ofte fra offisielle keiserlister. 

## Æranavn
**Yánguāng* (延光) 122–125 (overtatt etter keiser Ān)

## Litteratur
* *[[Hou Hanshu]]*, vol. 5.
* *[[Zizhi Tongjian]]*, vol. 51.

## Referanser
Arekapalmeslekten

**Arekapalmeslekten** (*Areca*) er en planteslekt hos palmene med omtrent 50 arter. De finnes viltvoksende i fuktig tropiske skoger fra det sørlige Asia og Malaysia til Salomonøyene. Den mest kjente arten i denne slekten er betelpalmen.

Stammen er smal, omkring 20 centimeter i diameter, og kan nå en lengde på 30 meter, men det finnes også arter med en mer busklignende voksemåte. Bladenes utseende varierer fra art til art, fra lange og parbladete til små, hele blad. Arekapalmene er sambu, det vil si at det finnes han- og hunblomster på samme plante. Blomstene er uanselige. Flere arekapalmer får nøtter med bitter smak. Disse brukes til å tygge på i det sydøstlige Asia, ofte sammen med tobakk og kalsiumoksid. 

## Arter

* *[[Areca abdulrahmanii]]* J.Dransf. (1980). 
* *[[Areca ahmadii]]* J.Dransf. (1984). 
* *[[Areca andersonii]]* J.Dransf. (1984). 
* *[[Areca arundinacea]]* Becc. (1877). 
* *[[Areca brachypoda]]* J.Dransf. (1984). 
* *[[Areca caliso]]* Becc. (1919). 
* *[[Areca camarinensis]]* Becc. (1919). 
* Betelpalm – *Areca catechu* L. (1753).
* *[[Areca celebica]]* Burret (1933). 
* *[[Areca chaiana]]* J.Dransf. (1984). 
* *[[Areca concinna]]* Thwaites (1864). 
* *[[Areca congesta]]* Becc. (1923). 
* *[[Areca costulata]]* Becc. (1919). 
* *[[Areca dayung]]* J.Dransf. (1980). 
* *[[Areca furcata]]* Becc. (1877). 
* *[[Areca guppyana]]* Becc. (1914). 
* *[[Areca hutchinsoniana]]* Becc. (1919). 
* *[[Areca insignis]]* (Becc.) J.Dransf. (1984). 
** *Areca insignis* var. *insignis* 
** *Areca insignis* var. *moorei* (J.Dransf.) J.Dransf. (1984)
* *[[Areca ipot]]* Becc. (1909). 
* *[[Areca jobiensis]]* Becc. (1877). 
* *[[Areca jugahpunya]]* J.Dransf. (1984). 
* *[[Areca kinabaluensis]]* Furtado (1933). 
* *[[Areca klingkangensis]]* J.Dransf. (1984). 
* *[[Areca laosensis]]* Becc. (1910). 
* *[[Areca ledermanniana]]* Becc. (1923). 
* *[[Areca macrocalyx]]* Zipp. ex Blume (1839). 
* *[[Areca macrocarpa]]* Becc. (1909). 
* *[[Areca minuta]]* Scheff., (1876). 
* *[[Areca montana]]* Ridl., (1907). 
* *[[Areca multifida]]* Burret (1936). 
* *[[Areca nannospadix]]* Burret (1931). 
* *[[Areca nigasolu]]* Becc. (1914). 
* *[[Areca novohibernica]]* (Lauterb.) Becc. (1914). 
* *[[Areca oxycarpa]]* Miq. (1868). 
* *[[Areca parens]]* Becc. (1919). 
* *[[Areca rechingeriana]]* Becc. (1910). 
* *[[Areca rheophytica]]* J.Dransf. (1984). 
* *[[Areca ridleyana]]* Becc. ex Furtado (1933). 
* *[[Areca rostrata]]* Burret (1935). 
* *[[Areca salomonensis]]* Burret (1936). 
* *[[Areca subacaulis]]* (Becc.) J.Dransf. (1984). 
* *[[Areca torulo]]* Becc. (1914). 
* Arekapalm – *Areca triandra* Roxb. ex Buch.-Ham. (1826). 
* *[[Areca tunku]]* J.Dransf. & C.K.Lim (1992). 
* *[[Areca vestiaria]]* Giseke (1792). 
* *[[Areca vidaliana]]* Becc. (1907). 
* *[[Areca warburgiana]]* Becc. (1914). 
* *[[Areca whitfordii]]* Becc. (1907).

## Eksterne lenker
*
Han Shundi

**Keiser Shùn av Hàn** (tradisjonell kinesisk: 漢順帝; forenklet kinesisk: 汉顺帝; hanyu pinyin: *Hàn Shùndì*; født 115, død 20. september 144), født **Líu Bǎo)** (劉保), posthumt navn **Xiàoshùn** (孝順), var den åttende keiseren av det senere kinesiske Han-dynastiet, kjent som det senere Han eller Det østlige Han-dynasti, fra 16. desember 125 til sin død i 144. 

## Liv og virke
### Bakgunn
Keiser Shùn var den eneste sønnen til keiser Han Andi, men da Andi døde i 125 ønsket hans barnløse keiserinne Yan Ji å beholde makta, så hun tvang Prins Bǎo (hun hadde fått keiser An til å frata ham tittelen kronprins i 124) til å frasi seg tronen til fordel for Liú Yì, markien av Beixiang. Liú Yì døde etter å ha regjert i mindre enn syv måneder.

### Keiser
En gruppe evnukker som var lojale mot prins Bǎo, ledet av Sun Cheng, utførte da et statskupp mot enkekeiserinna, og den ti år gamle Bǎo ble så gjort til keiser Shùn.

Folket satte store forhåpninger til keiser Shun, de håpet han skulle være annerledes enn faren, som hadde regjert både slett og brutalt. Og rett nok var keiser Shun mild, men egentlig like så inkompetent som administrator som faren hadde vært. Det var både kompetente og dårlige folk i embedsverket, og keiser Shun ville satse på de gode - uten helt å forstå hvem han burde holde på avstand. I 126 forsøkte den kompetente Sun Cheng å oppmuntre den unge keiser til å gjennomføre omfattende reformer, men han ble i stedet fjernet fra hoffet. Vel ble han hentet tilbake til hovedstaden i 128, men uten innflytelse slik at han ikke fikk keiseren til å igangsette reformene. En annen antakelig for det meste positiv influens var keiserens amme Song E (宋娥), som beskrives som en god kvinne - men hun hadde ikke nok kunnskaper og stod under enkekeiserinnens innflytelse. 

Blant embedsfolkene og evnukkene grasserte korrupsjonen. Keiseren stolte også altfor meget på sin svigerfar Liang Shang, som lignet ham selv i vesen og ferdigheter. Senere, etter at Liang Shang døde i 141, satset han på Liang Shangs sønn Liang Ji, en korrupt og herskesyk person. Keiser Shuns herskap var bedre enn farens, men dynastiets forfall lot seg ikke bremse meget.

I 144, allerede svakket av sykdom, utpekte keiser Shun sin eneste sønn, Liu Bing (劉炳), født av konkubinen Yu i 143, til kronprins. Keiser Shùn døde noen få måneder etter, 30 år gammel, etter å ha regjert i 19 år, og ble etterfulgt av kronprinsen, som ble keiser Han Chongdi. Enkekeiserinne Liang var regent mens han var liten; selv om hun var ganske kompetent gjorde hun det feilgrep å fortsette å stole på Liang Ji, som var hennes bror. Dette skulle akselerere krisene i Han-dynastiet.

## Æranavn
**Yŏngjìan* (永建) 126–132
**Yángjīa* (陽嘉) 132–135
**Yŏnghé* (永和) 136–141
**Hàn'ān* (漢安) 142–144
**Jìankāng* (建康) 144

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.